Id-Direttiva 96/58/KE tal-Parlament Ewropew u tal-Kunsill
tat-3 ta’ Settembru 1996
li temenda d-Direttiva 89/686/KEE dwar l-approssimazzjoni tal-liġijiet ta’ l-Istati Membri rigward l-apparat personali protettiv
IL-PARLAMENT EWROPEW U L-KUNSILL TA’ L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 100a tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Kumitat Ekonomiku u Soċjali [2],
Filwaqt li jaġixxu skond il-proċedura stabbilita fl-Artikolu 189b tat-Trattat [3],
Billi d-Direttiva 89/686/KEE [4] tenħtieġ li t-tagħmir kollu personali protettiv (PPE) iġorr il-marka "CE" u din il-marka tkun akkumpanjata b’tagħrif addizzjonali li jkun jikkorrispondi mas-sena li fiha l-marka kienet imwaħħla;
Billi din l-indikazzjoni tas-sena mhix fattur li jibbenefika s-sigurtà ta’ dak li juża l-PPE; billi din l-indikazzjoni tista’ tiġi mħawda mad-data ta’ skadenza li għandha titwaħħal mal-PPE li jiqdiem;
Billi l-twaħħil ta’ l-indikazzjoni tas-sena huwa piż għall-manifatturi tal-PPE; billi l-ispiża ta’ dan il-piż mhix daqshekk negliġibbli;
Billi, minħabba l-prinċipju tas-sussidjarjetà, is-simplifikazzjoni li tirriżulta għall-manifatturi mit-tneħħija tal-ħtieġa li tiġi indikata s-sena li fiha l-marka "CE" kienet imwaħħla tista’ tintlaħaq biss permezz ta’ Direttiva li temenda d-Direttiva 89/686/KEE,
ADOTTAW DIN ID-DIRETTIVA:
L-Artikolu 1
Fl-Anness IV li jinsab mad-Direttiva 89/686/KEE il-kliem li ġej għandu jitħassar:
"Tagħrif addizzjonali:
- L-aħħar żewġ numri tas-sena li fiha l-marka ‘CE’ kienet imwaħħla; dan it-tagħrif mhux meħtieġ fil-każ tal-PPE riferit fl-Artikolu 8(3)."
L-Artikolu 2
1. L-Istati Membri għandhom qabel l-1 ta’ Jannar 1997, jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom javżaw minnufih b’dan lill-Kummissjoni.
Għandhom japplikaw dawn il-miżuri mill-1 ta’ Jannar 1997.
Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew ikunu akkumpanjati b’dik ir-referenza fl-okkażjoni tal-publikazzjoni uffiċjali tagħhom. Il-metodi ta’ kif għandha ssir ir-referenza għandhom jiġu stabbiliti mill-Istati Membri.
2. L-Istati Membri għandhom jikkomunikaw mal-Kummissjoni t-test tad-dispożizzjonijiet tal-liġi nazzjonali li jadottaw fil-kamp regolat b’din id-Direttiva.
L-Artikolu 3
Dan ir-Regolament għandu jidħol fis-seħħ fl-20 jum ta’ wara dak li fih jiġi ppubblikat fil-Ġurnal Uffiċjali tal-Komunitajiet Ewropej.
L-Artikolu 4
Din id-Direttiva hija indirizzata lill-Istati Membri.
Magħmula fi Brussel, fit-3 ta’ Settembru 1996.